
Varėnos sporto centro direktoriaus

VARĖNOS SPORTO CENTRO LYGIŲ GALIMYBIŲ POLITIKOS
ĮGYVENDINIMO TVARKOS APRAŠAS
I SKYRIUS
BENDROSIOS NUOSTATOS

1. Varėnos sporto centro lygių galimybių politikos įgyvendinimo tvarkos aprašas (toliau – Aprašas) reglamentuoja lygių galimybių politikos įgyvendinimą Varėnos sporto centre (toliau – Centras) darbo santykių srityse.
2. Aprašas parengtas vadovaujantis Lietuvos Respublikos lygių galimybių įstatymu, Lietuvos Respublikos moterų ir vyrų lygių galimybių įstatymu, Lietuvos Respublikos darbo kodeksu ir kitais teisės aktais.
3. Apraše vartojamos sąvokos atitinka Lietuvos Respublikos lygių galimybių įstatyme bei Lietuvos Respublikos moterų ir vyrų lygių galimybių įstatyme apibrėžtas sąvokas.
II SKYRIUS

LYGIŲ GALIMYBIŲ POLITIKOS ĮGYVENDINIMAS
4. Centras, atlikdamas jam Lietuvos Respublikos įstatymų ir kitų teisės aktų priskirtas funkcijas ir teikdamas paslaugas:

4.1. užtikrina, kad visuose galiojančiuose Centro teisės aktuose bei naujai rengiamuose teisės aktuose būtų įtvirtintos lygios teisės ir galimybės nepaisant lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos;
4.2. numato priemones, skirtas lygioms galimybėms užtikrinti nepaisant lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos.
III SKYRIUS

LYGIŲ GALIMYBIŲ POLITIKOS ĮGYVENDINIMAS DARBO SANTYKIŲ SRITYJE
5. Centras imasi priemonių užtikrinti, kad visi sprendimai, susiję su Centro ir darbuotojų, dirbančių pagal darbo sutartis, priėmimu bei atleidimu, apmokėjimu už darbą, mokymu ir kvalifikacijos kėlimu, vertinimu, perkėlimu į kitas pareigas ir pan., būtų priimami neatsižvelgiant į lytį, rasę, tautybę, pilietybę, kalbą, kilmę, socialinę padėtį, tikėjimą, įsitikinimus ar pažiūras, amžių, lytinę orientaciją, negalią, etninę priklausomybę, religiją.
6. Centras, įgyvendindamas lygių galimybių politiką darbo santykių srityje:

6.1. taiko vienodus atrankos kriterijus ir sąlygas priimdamas į darbą, išskyrus įstatymų nustatytas dėl pilietybės taikomas skirtingas teises, taip pat kai dėl konkrečių profesinės veiklos rūšių pobūdžio arba dėl jų vykdymo sąlygų tam tikra žmogaus savybė yra esminis ir lemiamas profesinis reikalavimas, o šis tikslas yra teisėtas ir reikalavimas yra proporcingas;
6.2. sudaro vienodas darbo sąlygas, galimybes kelti kvalifikaciją, siekti profesinio mokymo, persikvalifikuoti, įgyti praktinio darbo patirties, taip pat teikti vienodas lengvatas;
6.3. naudoja vienodus darbo veiklos vertinimo kriterijus;
6.4. naudoja vienodus atleidimo iš darbo kriterijus;
6.5. už tokį patį ar vienodos vertės darbą moka vienodą darbo užmokestį;
6.6. užtikrina, kad darbuotojas darbo vietoje nepatirtų priekabiavimo ir nebūtų duodami nurodymai diskriminuoti;
6.7. užtikrina, kad siekiantis įsidarbinti asmuo, darbuotojas nepatirtų seksualinio priekabiavimo;
6.8. imasi priemonių, kad darbuotojas pateikęs skundą dėl diskriminacijos ar dalyvaujantys byloje dėl diskriminacijos, jų atstovas ar asmuo, liudijantys ir teikiantys paaiškinimus dėl diskriminacijos, nebūtų persekiojami ir būtų apsaugoti nuo priešiško elgesio ar neigiamų pasekmių;
6.9. imasi tinkamų priemonių, kad neįgaliesiems būtų sudarytos sąlygos gauti darbą, dirbti, siekti karjeros arba mokytis, įskaitant tinkamą patalpų pritaikymą, jeigu dėl tokių priemonių nebus neproporcingai apsunkinamos darbdavio pareigos.

7. Centro darbuotojai ar pretendentai užimti laisvas pareigybes Centre, manantys, kad buvo pažeistos jų lygios galimybės, gali kreiptis į Centro direktorių. Gavus skundą (pranešimą, pareiškimą) dėl galimo lygių galimybių pažeidimo, Centro direktoriaus įsakymu sudaroma komisija aplinkybėms tirti. Komisija, ištyrusi aplinkybes, surašo motyvuotą išvadą, kuri yra rekomendacinio pobūdžio, ir ją pateikia Centro direktoriui.
8. Centro darbuotojai ar pretendentai užimti laisvas pareigybes Centre, manantys, kad buvo pažeistos jų lygios galimybės, nepriklausomai nuo to, ar buvo kreiptasi į Centro direktorių, turi teisę kreiptis į Lygių galimybių kontrolieriaus tarnybą Lietuvos Respublikos lygių galimybių įstatymo nustatyta tvarka.
IV SKYRIUS

BAIGIAMOSIOS NUOSTATOS
9. Visi Centro darbuotojai atlikdami jiems priskirtas funkcijas, turi užtikrinti šio Aprašo nuostatų įgyvendinimą.
_____________________

